Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 Desgaitasun Plana onetsi zenetik, desgaitasunaren alorreko inolako analisi- eta joera-azterlanik egin ote den, desgaitasun-politiketan berrikuntza ahalbidetzeko ezagutza eskaniko duenik.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 Desgaitasun Plana onetsi zenetik, desgaitasunaren alorreko inolako analisi- eta joera-azterlanik egin ote da, desgaitasun-politiketan berrikuntza ahalbidetzeko ezagutza eskaniko duenik?

2.- Zeintzuk eta noiz?

3. Baiezkoan, inolako ildo berariazkorik ezarri ote da, gorabidean dauden desgaitasunei eta horietatik eratorritako arazoei buruzko ikerketa kualitatiboak barne hartzen dituena?

4. Ikerketa horietan genero indarkeriaren eta desgaitasunaren inguruko galderarik sartu al dira?

Iruñean, 2022ko abenduaren 15ean

Foru parlamentaria: Jorge Esparza Garrido